पाएं अपने शहर की ताज़ा ख़बरें और फ्री ई-पेपरडाउनलोड करें
डिप्टी कमिश्नर संदीप हंस ने शुक्रवार को बताया कि जिले में कोरोना के बढ़ रहे मामलों के चलते जिला प्रशासन इसके साथ लड़ने के लिए हर तरीके से तैयार है। उन्होंने लोगों से अपील की कि वह मिशन फतेह के अंतर्गत सामाजिक दूरी को बरकरार रखने, हाथों को बार-बार धोने और मास्क पहनने को यकीनी बनाएं, जिससे इस भयानक बीमारी की चपेट में आने से बचा जा सके। इसके अलावा पंजाब सरकार और जिला प्रशासन की तरफ से लागू पाबंदियों के नियमों का पालन किया जाए।
श्री हंस ने बताया कि जिला प्रशासन ने कोरोना के मामलों में वृद्धि को ध्यान में रखते आम लोगों की सुविधा के लिए सहायता नंबर दोबारा चालू कर दिए हैं। उन्होंने कहा कि जैसे कि कोविड पॉजिटिव लोगों के लिए सहायता नंबर 83606-30465, 83607-22884, एंबुलेंस इन्क्वायरी के लिए 108 (जनरल पब्लिक), 01636-234400, 01636-23441, जिला प्रशासन का कंट्रोल रूम नंबर 01636-234400, 01636-23441, ड्रग इंस्पेक्टर का नंबर 95927-51011 जिससे दवाई संबंधित पूछा जा सकता है। इसके अलावा पंजाब स्टेट हेल्पलाइन नंबर 104 पर कोविड से संबंधित सेहत दिक्कत के प्रति जानकारी ली जा सकती है।
उन्होंने कहा कि लोग उक्त नंबरों पर उनको पेश आ रही मुश्किलों बारे जानकारी दे सकते हैं। जिला प्रशासन की तरफ से इन मुश्किलों का जल्द हल करने की कोशिश की जाएगी।पंजाब में कोविड-19 के पॉजिटिव मामलों की बढ़ रही संख्या के मद्देनजर डिप्टी कमिश्नर श्री हंस ने लोगों को सलाह दी है कि वह किसी भी काम के लिए सरकारी दफ्तरों में न जाएं और इसकी बजाय उनका अपना आवेदनपत्र /शिकायतें /याद पत्रों की ई -मेल /वटसऐप /फोन के द्वारा ही जमा कराएं। उन्होंने इस मुश्किल की घड़ी में लोगों से सहयोग की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn